на РПРП, тъй като е установила, че общият обем на руския износ на продукта, предмет на прегледа, е непредставителен за Съюз. Поради това този обем не представляваше надеждна основа за изчисляване на дъмпинга. В резултат на това Комисията не можеше да стигне до окончателно заключение за дъмпинга в ЕС по време на РПРП и вместо това оцени вероятността за повторно възникване на дъмпинга въз основа на руския износ на АН за пазари на трети държави. Също така е направено позоваване на съображение 81 за заключенията на Комисията от посоченото сравнение на цените.
 (89)
 Във връзка с член 11, параграф 9 и член 2 от основния регламент, както е посочено в съображение 73, Комисията е използвала същата методология при последния преглед с оглед изтичане на срока на действие на мерките. Комисията се позовава на раздел 3.1.1 от последния регламент за преглед с оглед изтичане на срока на действие на мерките (33), в който тя направи пълна оценка на износа на Русия за други местоназначения в своя анализ на вероятността за повторно възникване на дъмпинга. Поради това не само няма нарушение на член 2 от основния регламент, но и не може да има нарушение на член 11, параграф 9.
 (90)
 На последно място, по отношение на процесуалните права Комисията разгласи всички съществени факти и цифри, на които се основава направеното сравнение, при зачитане на правата на защита на страните. Комисията дори направи пред страните допълнителни разгласявания (на 30 септември и 21 октомври 2020 г.) с цел допълнително изясняване и гарантиране, че заинтересованите страни са разбрали правилно изчисленията на Комисията. Поради това тези аргументи трябваше да бъдат отхвърлени.
 (91)
 След окончателното разгласяване Acron заяви, че неговите права на защита са нарушени, тъй като Комисията е събрала повече информация, отколкото е необходимо за нейната оценка, по-специално при липсата на изчисление на дъмпинга. На първо място, Acron не успя да обясни как този факт би нарушил правото на защита. На второ място, дори ако Комисията разполага с всички данни, за да извърши изчислението на дъмпинга, след като е стигнала до заключението, че обемът на износа е твърде малък и следователно е непредставителен за извършването на изчисление на дъмпинга, Комисията не е задължена да направи това.
 (92)
 Освен това според RFPA и Eurochem Комисията също не е успяла да извърши просто сравнение на цените франко завода. Те заявиха, че Комисията е стигнала до заключението за дъмпинг, като е коригирала експортната цена на руските производители посредством приспадането на завишени и погрешни проценти от разходите за продажба, общите и административните разходи и от абстрактните маржове на печалбата. Освен това според RFPA, доколкото Комисията не е направила изчисления на дъмпинговия марж, не се прилага член 2 от основния регламент. Освен това Uralchem и Eurochem твърдят, че ако Комисията запази решението си да приспада разходите за продажба, общите и административните разходи и абстрактната печалба на своите търговци от експортната цена, подобна корекция следва да се приложи към продажната цена на местния търговец на вътрешния пазар.
 (93)
 Комисията не установи дъмпинг в ЕС по време на РПРП и не извърши изчисление